Μύδια στο κουρκούτι με σαλάτα με ντοματίνια, κρίταμο
Ιδανικός μεζές για λευκό κρασί ή ούζο.
500 γρ. μύδια, μόνο την ψίχα, 500 ml λάδι για το τηγάνισμα, 250 γρ. αλεύρι για όλες τις χρήσεις, 250 γρ. ρυζάλευρο ψιλό, 10 γρ. μπέικιν πάουντερ, 160 ml σόδα (το αναψυκτικό), 1 κουτ. σούπας τσίπουρο, 160 ml μπίρα, λίγο αλάτι, 2 κουτ. σούπας ελαιόλαδο, 250 γρ. ντοματίνια, κομμένα στη μέση, 150 γρ. μυζήθρα φρέσκια, θρυμματισμένη, 1 φρέσκο κρεμμυδάκι, ψιλοκομμένο, 1 κουτ. σούπας κρίταμο τουρσί, στραγγισμένο (το βρίσκουμε σε βαζάκια σε παντοπωλεία και ντέλι), 60 ml ελαιόλαδο, αλάτι, φρεσκοτριμμένο πιπέρι
Σε ένα μπολ ανακατεύουμε με το σύρμα όλα τα υλικά για το κουρκούτι.Καλύπτουμε με μεμβράνη και αφήνουμε στο ψυγείο για τουλάχιστον 1 ώρα.Σε μια πιατέλα ανακατεύουμε τα ντοματίνια με το φρέσκο κρεμμυδάκι, το κρίταμο και αλατοπίπερο. Ραντίζουμε με το ελαιόλαδο και σκορπίζουμε ομοιόμορφα τη μυζήθρα.Ρίχνουμε το λάδι σε βαθύ τηγάνι ή σε ένα μέτριο βαθύ κατσαρολάκι και το ζεσταίνουμε σε δυνατή φωτιά.Βγάζουμε το κουρκούτι από το ψυγείο.Ανακατεύουμε τα μύδια στο κουρκούτι και μετά ένα ένα τα βγάζουμε με κουτάλι και τα τηγανίζουμε (σε δόσεις) στο ζεστό λάδι για 2-3 λεπτά, μέχρι να ροδίσουν και να γίνουν τραγανά. Τα βγάζουμε με τρυπητή κουτάλα και τα αφήνουμε σε απορροφητικό χαρτί να στραγγίξουν τα περιττά λάδια.Σερβίρουμε μαζί με τη δροσερή σαλάτα.
Αλεύρι (ζύμες),Μύδια,Ντομάτα,Τυρί